Document ID: 32005R0502

KOMMISSIONENS FORORDNING (EF) Nr. 502/2005
af 31. marts 2005
om ændring af Rådets forordning (EF) nr. 1362/2000 for så vidt angår åbning og forvaltning af toldkontingenter for visse varer med oprindelse i Mexico
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til artikel 4 i Rådets forordning (EF) nr. 1362/2000 af 29. juni 2000 om gennemførelse for Fællesskabet af toldbestemmelserne i afgørelse nr. 2/2000 truffet af det fælles råd i henhold til interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater (1), og
ud fra følgende betragtninger:
(1)
Det Fælles Råd mellem Den Europæiske Union og Mexico har ved afgørelse nr. 1/2005 af 21. februar 2005 om ændring af afgørelse nr. 3/2004 truffet af Det Fælles Råd EU-Mexico (2) ændret den periode, i hvilken de to fællesskabstoldkontingenter indeholdt i afgørelse nr. 3/2004 skal være åbne.
(2)
Forordning (EF) nr. 1362/2000 bør derfor ændres.
(3)
Da perioden, der gælder for de omhandlede kontingenter, skulle påbegyndes den 1. januar 2005, bør nærværende forordning gælde fra samme dato.
(4)
De i denne forordning fastsatte foranstaltninger er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Artikel 2, stk. 6, i forordning (EF) nr. 1362/2000 erstattes af følgende tekst:
»6. Med undtagelse af toldkontingenterne med løbenumrene 09.1854, 09.1871, 09.1873 og 09.1899 åbnes de toldkontingenter, der er omhandlet i bilaget til denne forordning, hvert år for en periode på 12 måneder, fra den 1. juli til den 30. juni. Disse kontingenter åbnes første gang den 1. juli 2000.
Toldkontingenterne med løbenumrene 09.1871 og 09.1873 åbnes fra den 1. maj 2004 til den 31. december 2004 og fra den 1. januar til den 31. december hvert år herefter, så længe toldkontingenterne finder anvendelse.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning anvendes fra 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. marts 2005.

Labels: 3
18